સંશોધનો સૂચવે છે કે સ્ટ્રેસ સામે લડવાની બાળકની તાકાત કેટલી છે એમાં માતાની ભૂમિકા ખૂબ મહત્વની છે દરેક બાળક તણાવ સામે લડવાની પોતાની અનોખી ડિફેન્સ સિસ્ટમ ઊભી કરે છે. આ સિસ્ટમની નબળાઇ એ ઉછેરથી પ્રભાવિત થાય છે. જે મોટી ઉંમરે અનૂકૂલનની સમસ્યાઓમાં દેખાય છે. ટૂંકમાં, શાંતિથી વ્યક્તિ વિચારે તો એને એવો પ્રશ્ન સાહજીક થાય કે ‘બધાને મારી સાથે નથી ફાવતું કે મને કોઇની સાથે નથી ફાવતું ?’એડજસ્ટમેન્ટ ડિસઓર્ડર માટે સાયકોથેરપી અને ‘ટ્રિટમેન્ટ ઑફ ચોઇસ’ છે. વ્યક્તિને એના ‘સ્ટ્રેસર્સ’ વિશે જાણકારી આપીને સભાન કરાય છે. એ જ તણાવજન્ય પરિસ્થિતિમાં હવે નવેસરથી કેવો દ્રષ્ટિકોણ રાખવો તેનું વૈજ્ઞાનિક ઢબે કાઉન્સેલીંગ થાય છે. તાણને દૂર કરવા રિલેક્સેશન તો ખરું જ. નવી પરિસ્થિતિઓ સાથે પોતે કેવી રીતે ‘મેળ’ બેસાડી શકે તેનું પુનઃ શિક્ષણ થાય છે. લાગણીઓને તર્ક વડે નિયંત્રણ સાથે અભિવ્યક્ત કરવાનું વ્યક્તિ શીખે છે. સિટિંગ્સ દરમ્યાન સંજના એડજસ્ટમેન્ટનો આતંક ઓસરી ગયો. આ બધું જ શીખી અને હવે એડજસ્ટમેન્ટ પાવર વધારી શકે છે.